পাশা (খেলা)
পাশা ( আধুনিক বাংলায় ছয় পৃষ্ঠতল বিশিষ্ট পাশা 'ছক্কা' নামে প্রচলিত ) একটি ছোট নিক্ষেপযোগ্য বস্তু যা একাধিক অবস্থানে থামতে পারে; যা সাধারণত দৈব সংখ্যা পাওয়ার জন্য ব্যবহৃত হয়। পাশা সাধারণত টেবিলটপ খেলায় ব্যবহৃত হয়, যেমন - পাশা খেলা, বোর্ড খেলা ও রোলপ্লায়িং গেমস এবং জুয়া খেলা। একটি সাধারণ পাশা ঘনক আকৃতির হয়, যার ছয়টি মুখের প্রতিটিতে এক বা একাধিক বিন্দু (পিপস) থাকে। এটি নিক্ষেপ করা হলে বা ঘুরিয়ে মারা হলে, থেমে এসে উপরে যেকোনো একটি স্তর রাখে, যা এক থেকে ছয় এর মধ্যে একটি দৈব পূর্ণসংখ্যা দেখায়, এক্ষেত্রে প্রতিটি মানই সমানভাবে সম্ভাব্য। পাশা বহুভুজ বা অনিয়মিত আকারেরও হতে পারে এবং বিন্দুর পরিবর্তে সংখ্যা বা বিভিন্ন চিহ্ন থাকতে পারে। অসমভারের কিছু পাশা প্রতারণার বা বিনোদনের জন্য অনিরপেক্ষ ফলাফল দেখায়। মহাভারতে পাসা খেলার কথা উল্লেখ আছে।